Različni lektorji ponujajo svoje storitve na različnih mestih.
Nekateri še vedno svojega dela ne oglašujejo nikjer in se zanašajo na promocijo, ki ji pravimo od ust do ust. Tako jih na primer nekdo prosi za lektoriranje določenega besedila. Ko lektor z delom konča, je stranka zelo zadovoljna in prav tega lektorja priporoča svojemu prijatelju. Ta prijatelj nato lektorja priporoča svojim prijateljem in na tak način se mreža strank lektorja širi in širi, hkrati pa se bodo zadovoljne stranke verjetno tudi vedno vračale k njemu.
Drugi lektorji pa svoje delo, oziroma storitve, promovirajo na druge, različne načine. Dandanes je pogost način promocije, da na spletu objavljajo oglase, kjer ponujajo lektoriranje, imajo svoje profile na družbenih omrežjih, svoje spletne strani ali pa se kot ponudniki dela prijavijo na že obstoječe platforme, kot so na primer Fiverr, Upwork in podobno. Na takšnih platformah namreč veliko naročnikov išče ponudnike, ki so lahko tam zbrani na kupu in imajo pripisane svoje izkušnje in ocene ostalih naročnikov, kar novim naročnikom ponavadi tako lahko olajša izbiro.